钦定古今图书集成/明伦汇编/氏族典/第527卷 > 《廖用贤尚友录》 > 药元福
## 钦定古今图书集成/明伦汇编/氏族典/第527卷 > 《廖用贤尚友录》 > 药元福

按《宋史药元福传》：“元福，并州晋阳人。幼有胆气，善骑
射，以勇敢闻。事后唐为军都指挥使。晋天福中，为深
州刺史。开运初，契丹陷甘陵，围魏郡，师次于河。少帝
驻军澶渊，契丹阵于城北，元福奋击，左右驰突，无不

阳城。元福率麾下出战，诸将继至，契丹大败，杀获甚
众，以元福为威州刺史。汉乾祐中，从赵晖讨王景崇
于凤翔，大败蜀兵。凤翔平，以功迁淄州刺史。周广顺
初，王彦超讨徐州叛将杨温，以元福为行营兵马都
监，数月克之。还京，改陈州防御使。俄与曹英、向训讨
慕容彦超于兖州，拔之，以功授建雄军节度，加检校
太尉，移镇陕州，又历定庐、曹三镇。宋初，加检校太师。
九月卒，年七十七，赠侍中。元福虽老，筋骨不衰，人或
言其气貌益壮，当复领兵，必大喜，曲致礼待，或加以
赠遗，时称“骁将。”